Equal-Life: un futur més saludable per a tots els nens i nenes.
Abans i després de néixer, sents, escoltes, menges, beus, veus i respires
moltes coses del teu entorn.
Ja sigui dins del ventre de la teva mare, al lloc on neixes o a la llar on creixes.
Però les coses no s'acaben aquí.
Pensa a quin lloc vius:
hi ha moltes zones verdes?
Hi ha molts edificis al teu voltant o molt de trànsit?
D'altra banda, pensa en la teva vida social:
tens una família gran o petita?
Et sents cuidat o cuidada? Et sents segur o segura?
Jugues amb els amics a l'aire lliure o et passes la major part del temps a Internet?
El nostre entorn inclou coses que interactuen contínuament amb nosaltres i entre elles.
En conjunt, anomenem aquestes coses «l'Exposoma».
Et recordes del parc on t'agradava jugar?
Doncs bé, forma part del teu exposoma físic.
I dels teus amics de l'escola? Són una part del teu exposoma social.
I saps què més?
El nostre cos i les seves funcions poden influir també a la teva vida:
això es coneix com l'exposoma intern.
La totalitat de l'exposoma influeix sobre el nostre desenvolupament
i la nostra salut en un sentit positiu i negatiu.
Això és el que interessa en el projecte Equal-Life: la manera com l'exposoma
afecta la salut mental i el desenvolupament cognitiu de les persones joves com tu.
És important estudiar-ho perquè els problemes de salut mental i les dificultats
d'aprenentatge poden tenir efectes permanents en la qualitat de vida dels joves.
A més, les diferències de salut entre les persones a Europa són cada vegada més grans.
Això provoca desigualtats injustes de salut i d’oportunitats de futur per a la joventut.
Equal-Life intenta comprendre com podem fer servir els coneixements sobre l'exposoma
per fer entorns més segurs i saludables per a ells i evitar que aquests
entorns es converteixin en un perill per al desenvolupament i el creixement dels joves.
Si entenem aquesta relació entre l'exposoma
i la salut mental i el desenvolupament cognitiu,
podem idear diferents maneres de millorar els entorns per a tots els nens i nenes.
Què necessitem per aconseguir-ho?
Necessitem informació dels nens i joves d'Europa
sobre la manera com viuen, dormen, senten, mengen, juguen i aprenen.
També necessitem una col·laboració entre els investigadors i investigadores,
les ciutats, les escoles i les organitzacions sanitàries.
Equal-Life ja compta amb aquesta informació de gairebé 250.000 joves de set països.
També recopilarem noves dades en altres països i grups d'edat.
Gràcies a projectes com Equal-Life, comprendrem millor la manera
de convertir els entorns en llocs on tots els nens, nenes i adolescents gaudeixin
d'igualtat d'oportunitats per a protegir així la salut futura.
El nostre objectiu és crear un entorn saludable per a la joventut.
Descobreix més informació sobre el projecte a equal-life.eu
o envia'ns directament un correu electrònic a info@equal-life.eu.